14 valskermspringers beseer in fratsongeluk tydens lugskouVier valskermspringers, is ernstig beseer en nog tien lig beseer Saterdag tydens ‘n sprong by ‘n lugskou by die Waterkloof-lugmagbasis in Pretoria. ŉ Woordvoerder, kol. Petrus Motlhabane, sê dit was ŉ fratsongeluk en dit is nog nie duidelik wat die oorsaak was nie. Hy sê die vier valskermspringers wat ernstig beseer is, is in ŉ stabiele toestand in die 1 Militêre hospitaal. Die tien ander valskermspringers is ook in die hospitaal opgeneem. Al 14 valskermspringers is van die 44 Valskerm battaljon. Motlhabane sê ŉ ondersoek sal na die voorval gedoen word.